Lagu Keksy Be Oi: Maragidia Edia COVID-19 Bukana

Helen Patuck

“Lagu Keksy Be Oi” eina buka na tanobada maragidia iboudia edia COVID-19 bukana. “Lagu Keksy Be Oi” COVID-19 buka na sina, tama, henari taudia bona ticha ese maragidia baie hadibadia. Maragidia sibodia buka basie duahia. Badana ta ese baine hadibadia. COVID-19 eina buka ena hahediba taitol na “Actions for Heroes” motu gadoai egwaumu kara maoro eda mauri totona (gabeai baie printia). Ina buka na COVID-19 ena hahediba hereva iboudia na lalonai. Ina buka na maragidia hadibadia bukana. Ina buka na maragidia edia buka.

Sara Sinana be ia kudouna badina ia ena diba na badaherea. To madi Sara Sinana danu hari COVID-19 gorere ena muramura danu asi dibana. “Sinagu, ina COVID-19 itaitana be ede bamona?” Sara ese Sinana enanadaia. “COVID-19, or koronavairus, be maragi herea daina itana auka herea,” Sinana eme gwau. “Ina gorere ena hanai dalana be COVID-19 gorere taudia edia amo, or gorere tauna ese baine dogomu deganai, gorere boabia mu. Gau haidia vaitani, kapusi, kaia, bona sospen danu ina gorere baine hanai diba. Taunimanima ina gorere eabimu na kopi siahu (fever) huahua bona laga tuna danu.” “Gorere na asi ena namo badina itana auka?” Sara ehenanadai. “Namo idavarina mai gauna,” Sinana eme gwau. “Una dainai lau nauramu oi ba seif, Sara. Ina gorere na tauta ma ia vairanai na lasi. Una dainai taunimanima iboudia baita henari namo namo. Maragidia danu baita hadibadia edia namo totona. Oi danu bahenari namo namo. Ai auramu oi na ai emai lagu keksy.”

Sara semahuta badina lalona vada eme hekwarahi. La ena ura sikulu bainela to sikulu danu be hekou. Turana danu madi eura baine itadia to dalana auka. Sara ena ura badana bema hari gorere bema ore vada tanobada bema namo. “Siahu na taunimanima tata ediai,” Sara sibona eme maumau mahutanai. “Lau be dahaka dekeguai be baina heduru diba?” Asi vanahana, gado ta eme kamonai. Una gado na dibura lalonai Sara eboi henia va. “Oi daika?” Sara eme boi lou. “Oi emu ura be dahaka, Sara?” hari gado evasi gwau. “Egu ura na ede heto maragidia iboudia bema diba ina COVID-19 gorere. Bema diba neganai maragidia iboudia bema seif, basie gorere danu…” Sara eme gwau. “Vada ou ramu dahaka baina kara?” hari gado eme hereva. “Bema momokani, gauta bema roho ataiai… gadona danu badaherea… bema heduru!” Asi vanahana, gau ta idauna eme kobo lasi hua diarinai…

“Oi Daika?” Sara mai garinaida evasi gwau. “Lau na Ario,” eme hereva. “Lau Ario ta asi naitaia egu mauri ai,” Sara eme gwau. “Lau be nega hanai hanai oi ida,” Ario eme hereva. “Lau na oi kudoumuai.” “Bema oi lau kudougu ai neganai… tanobada maragidia iboudia baina hamaorodia koronavairus be dahaka!” Sara eme gwau. “Lagu keksi! To dohore Ario, mani ahereva bema eda loaloa bai ne namo ina horai?” “Bema oi lau ida neganai vada namo, Sara,” Ario eme gwau. “Gau dikana ta basine vara henimu bema oi lau ida neganai.”

Unu seniai, Sara mai moalena ida eme roho dae Ario dorunai vada raruosi hanuaboi lalonai eme roho dae guba dorivanai. Raruosi vada eroho hisiu badinai ma eboi hanai hua danu mahutanai ehanamoa.

Daba eme rere bena Sara mai bamona ida gabu tai ekau. Ina gabu danu asi ranuna, ruma dia danu nao gado ai egwaumu – pyramid. Maragidia iboudiai mai moaledia ida Sara bona Ario ehanamodia. “Welkam, lau ladagu na Salem!” mero ta eme boi lasi. “Umui emui mai inikahai be edebamona? Ai na agarimu dainai taina daudauai aginimu!” “Una daina ai ama!” Sara eme boi lou. “Lau na Sara ma ina be Ario. Mai dibamui maragidia danu mai edia maoro turadia baiemia tamona, turamui, ihavaramui taudia, bona tubumui veridia danu. Inana eda gaukara korikorina …” “Imada baita huri ranu bona sopu ida!” Salem eme gwau. “Ai mai dibamai Sara. Ai ahuamu neganai ai kadidihamai badinai. Unu kahai ai ahuamu. Kara ta danu na ae bona ima asi abimu. Aina rumai mo anohomu. Emai gabu na taunimanima momo dainai momo na rumai senohomu.” “Hmmm, lau baina heduru dibamu,” Ario eme gwau. “Idia na koronavairus itana na auka herea… to lau hari na beitagumu garina. Aroho dae pagaguai bena aitala, idia na padadia daudau ai eginimu.

Ario, Salem bona Sara vada mai moaledia ida eroho hanai hari ‘city’ atainai. Salem eme boi dobi taunimanima henuai eheraraiva, “Aola, emui femili ahamaorodia, lalomai noho danu na seif! Rumai baita noho bena baita henari heheni!” Taunimanima iboudia eheimodai badaherea. Iboudiai imadia eme dave bena evareai edia rumai.

Ario mai moale na ida eme hepidi dae guba lalonai. Salem danu eme kiri. Peleini ta danu gubai amo eme roho hanai hari orea toi eme itadia. Idia danu eme lalo daradara. “Taunima danu baiediba loaloa peleini amo danu taravatu,” Salem eme gwau. “Tanobada gavamani iboudiai ese hari na taunimanima edia loaloa bona hanai gabudia na taravatu eme atoa. Una daina aita noho gabudai bona baita henari namo namo.” “Tanobada karana na momo eme senisi!” Sara mai maumau na ida eme hereva. “Lau nagarimu!” “Lau danu nega momo nagarimu kara ini bamodia evaramu neganai, Sara,” Ario madi eme hereva. “Lau nagarimu neganai, metaira metaira lahi na pururua lasi mu!” Inikahai, Aria vada lahi kurukurunai eme lasi! “Ma bema oi ogarimu neganai, ede bokarata tomamu?” Ario ehenanadai.

“Lau na tauma namodia nalalodiamu bema nagarimu neganai,” Sara eme gwau. “Lau danu, tubugu nalalodiamu bema nagarimu neganai,” Salem eme gwau. “Nalalodiamu to ma nagarimu danu badina dika ma koronavairus baina henidia kavamu garina. Idia na wikenai sibona naitadiamu, to hari na lasi badina edia namo totona.” “Mani aboi henidia?” Sara Turana eme hamaoroa. “Oh io!” Salem eme gwau. “Lau Tubugu danu eboi henugumu vada lau danu madi nahamaorodiamu dahaka dahaka nakaramu rumai. Lau namoalemu ma Idia danu emoalemu.” “Mauri na unu bamona. Eda femili baita lalodia,” Ario eme gwau. “Una na lalokau toana. Oi ouramu lagu kekeni haidia baitadia o lasi?” Ai auramu! Sara bona Salem eme hereva hebou. “Namo, lau turagu ta ladana na Sasha, ia danu ma lagu kekeni,” Ario eme gwau. “Ai tala!”

Nega dia daudau – Ario, Salem bona Sara eme kau kekeni ta ena rumai. Hari kekeni danu flawa ebalahenidiamu lalonai eme haigodia vada eme kiri. “Ario!” kekeni vada eme boi lao. “Ai na padamai atoamu, una dainai daudauai mo baina hanamomu! Umui be?” “Una namo – emu herevai, lau danu mamina name abia,” Ario eme kiri hereva. “Herevai baita hahenamo. Hereva sibona danu herea. Turagu iboudiai vada name hamaorodia oi na lagu keksy… emu diba bona siahu danu mai mamina.” “Mai dibamui lau egu Siahu be ede bamona?” Sasha eme henanadai. “Akamonai oi emu femili ta danu egorere ma ruma amo eme noho hari COVID-19 gorerena ida. Ai mai dibamai oi madi souramu gorere baine hanai tauta enai,” Ario ehereva. “Una momokani. Una lau tamagu, una dainai ia na ruma lalonaimo emiamu bona baine namo korikori,” Sasha eme hereva.

“Noho rumai na mai anina. Maragida egadaramu, ahadohadomu bona aniani heboumu. Lau taihugu ida agadaramu, buka aduahidiamu ma gau momo adibamu. Badina nega haidia na sikulu danu asi alaomu! momokani madi rumai noho na mai laga tunana to hari dina na ruma noho na mai anina danu!” “Rumai noho kava na mai hesikuna, Sasha,” Ario eme gwau. “Oi do rumai banoho bena lalomu baine hekwarahi ede bamona bamoale oi emu femili ida. Una dainai oi na lau egu keksy!” “Ma rumai onohomu neganai, femili ida ohepapahu mu danu eiava lasi?” Salem ehenanadai. “Nega tata mo abadumu ai femili sibomai. Nega ini bamonai negadiai lau egu herevai femili vada badu ta lasi. Hereva namonamoai mauri baine namo. Nega haidia lau danu sibogu egu ura karadia nakara mu. Namavaramu bona nanemu. Bona turagu danu na boiridia mu!” Sasha eme gwau. “Ma hari tauma gabu daudau ai or tauma asi edia ruma be ede heto?” Sara eme gwau. “Una danu lalohadai namona, Sara,” Ario eme hereva. “Aitala.”

Unu seniai madi edia boi orena eme hereva vada eroho dae guba dorivanai, motumotu tai eme kau.

Ina motumotu ai danu taunimanima ese eitadia. Kekeni ta ese eitadia vada ehanamodia. “Daba namona Ario, Namoherea oi oma!” kekeni eme hereva. “Ai na taravatu dainai padamai atodiamu gorere garina. Unu daidia? Ahamaorodia lau ladagu na Leila.” “Daba namona Leila, Lau ladagu na Salem,” Sara eme boi lou. “Hetomana ogarimu koronavairus enai. Dahaka ma okaramu?” “Ai imamai ranu bona sopu ai ahurimu!” Leila eme haere. “Umui kadidiamu badinai ohuamu eiava lasi?” Salem eme henanadai. “Una be edeheto?” Leila eme haere. Ini kahai vada Salem ese madi ehadibadia. “Lau nauramu baina guada to lau lalogu na do ehekwarahimu,” Leila eme gwau. “Namo oi ida tama hereva laia? Lau nakamonai tauta madi egorere vada eme masi. Momokani? Una koronavairus tauma ealadiamu o lasi?”

Ario dani vada ehelalo bada ede bamona leila ena hereva baine haloua. “Io, lagu keksy, hari gorere na taunimanima momo dika madi edavariamu. Haidia be gorere mamina ta lasi, haidia be egoreremu. Una daina eda burukadia madi baita naridia namonamo hanaihanai, lasi neganai dika baie davari. Burukadia na madi gorere enai na dia namo. Nega haidia tagarimu neganai, mani gabu namona ta lalomuai baitaia. Ba nihi laia danu namo. Ouramu neganai, mani matamui akoudia?” Asi vanahana, iboudia eme haere. Vada Ario ese ehamaorodia matadia baie kou. Gabu namonata lalodiai mo baie nihi laia. Gabuta idia namo bedavariamu. “Lalomuiai gabu ta balaloa, gabu ta namona,” Ario eme gwau. Vadaeni idia vada lalodiai gabu ta enihi laia. Una gabu na gabu namo hereana, una gabu asi ena gorere ta, tauma iboudia enoho namonamo. Una gabuai idia vada turadia eiava bamodia ta or varavaradia ta danu bema mai idia ida bema noho, bema moale hebou. “Bema ogarimu neganai, hari daikadaika oi ida oheboumu balao una gabuai banoho,” Ario evasi gwau. “Una daina oi na herea, oi na lagu keksy badina be oi emu kara daidiai gorere baiso abiamu. Lau oi nalalokau henimumu, tauma momo danu oi emuai ehakalamu. Badiba lau na oi emu namo totona na herevamu.”

“Ita iboudai lalokau toana baita hedinaraia,” Leila evasi gwau. “Maoro herea, Leila,” Ario eme boi lao. “Ita iboudai lalokau toana baita haheita lai. Oi ouramu baoma ai ida?” They flew quietly, without words, but Leila knew her new friends cared a lot about her. Haraga herea, Leila danu eme gui Ario paganai vada eme roho dae guba dorivanai, Tauta ta sehereva. Idia iboudia helai sibona ekaraia. Idia vada asi regeregedia eroho boio to kudoudiai be madi ediba idia be tamona. Leila danu mai dibana ia turana be ia madi elalokau heniamu danu.

Ario vada hari dina hanua maragina tai eme kau. Maragidia haidia sinavai maragina tai egadarava bena ta ese eitadia bena ehanamodia. “Ario!” “Hello, Kim,” Ario evasi gwau. “Iboumui akamonai. Madi aoma egu taunimanima haidia ame hedavari henidia. Idia na hari gorere koronavairus madi eabia to eme namo lou.” “Ahereva vada gorere oabia ma onamo – mamina be ede bamona?” Salem eme henanadai. “Lau da huahua mo bona kopi siahu danu nega haidia; kopigu ehisi bona guadagu danu eore,” Kim eme hereva. “To madi lau na mahuta mo nakara bona lau egu femili ese enarigu. Lau egu femili haidi bona burukadia danu ela hosipele. Hari henari taudia bona dokta ese enaridia namonamo, bona komuniti ese danu enarimai hanua lalonai. Dia daudau vada gorereai anamo vada iboumai hanuai ma alou anoho.”

“Lau na Kim turana,” maragina ta evasi gwau. “Kim koronavairus eme abia to do vaini ai na ia madi alaloa badaherea badina ia na ai turamai. Ai madi asi aitaia to do unu emai hebogahisi na badaherea ia enai. Hari na madi eme namo vada ai ia turana amoale badahere ia ida agadaramu.” “Oi turamu balalokau heniamu neganai una na gau badahereana,” Ario evasi gwau. “Basio lalo daradara kudoumuai oi turamu na do vaini baina namo ma mai nema oi dekemuia bagadara hanai hanai.”

“Tura iboudia edia lalokau toana na gau badana eda mauriai,” Leila eme gwau. “Bona nega ta bainema ita ma baita lou lao sikulu,” Salem eme hereva. Dina vada ena diho eme kahi, Sara turana veridia ehamahutadia. Edia hereva na basie helaloboio edia gorigori ina negai. Sara turana eitadia ma ediba madi do nega daudau ma basine itadia lou. Sara ehelalo lou Kim turana ena hereva elaloa tao. Oi turamu basio itaia gorere lalonai to do vaini idia na oi kudoumuai mia hanaihanai.

Ario ese iboudia erakatanidia edia ruma tatai, vada Sara enaria baine mahuta. “Baita karaia lou kerukeru danu namo eiava?” Sara ehenanadai. “Lasi Sara, hari na banoho rumai oi emu femili ida,” Ario eme gwau. “Eda gori balaloa. Oi imamu bahuria nega ibounai. Lau na dia daudau ai. Oi ouramu baola hari gabu neganai ba boi henigu vada lau baina ma oi dekemuai.” “Oi na lau egu mero!” Sara eme hereva metairametaira. “Ma oi danu lau egu keksy, Sara. Oi na kekeni lohiamu,” eme gwau.

Sara emahuta bona dina matamatana ta. Ario danu vada asi tauna. Sara madi vada ela ena gabugabu ruma lalonai vada ehelai ia ena gorigori eme torea Sinana evasi henia. Sinana ese Sara ena gori eitaia bena ekiri badina mai dibana Sara mai turana. “Taunimanima baita durudia diba ina negai,” Sara eme gwau. “Lau danu tauma namodia momo name itadia egu loai!” “Oh Sara, oi na maoro!” Sinana evasi gwau. “Taunimanima momo mai goadadia ina koronavairus enai, hetomana henari taudia bona dokta danu. Basio helaloboio, tauma momo mai sivaraidia to oi sibomu mo lau egu keksy badana… oi na lau kudougu sinagu!”

Produsaun ba livriñu “Hau-nia erói mak Ita-boot” mak projetu ida dezenvolve husi Grupu Referénsia husi Komité Levantamentu Inter-Ajénsia ba Apoiu Saúde Mentál no Pisikososiál iha Konfigurasaun Emerjénsia (IASC MHPSS RG). Inter-Agency Standing Committee Reference Group on Mental Health and Psychosocial Support in Emergency Settings (IASC MHPSS RG). Projetu ne’e suporta husi espesialista sira bazeadu iha global, rejional, no nasaun husi Membru Ajensia sira IASC MHPSS RG, liutan ba inan-aman sira, Kuidadór sira, mestre sira, no labarik sira iha nasaun 104. Levantamentu ida global distribui iha lian Arabic, Inglês, Italiana, Franses, Spanhola hodi avalia labarik sira-nia nesesidade saúde mentál no Pisikososiál durante surtu COVID-19. Enkuadramentu ida kona-ba tópiku sira ne'ebé fó sai liuhusi istória dezenvolve uza rezultadu levantamentu ne'e. Livru ne'e fahe ona liu husi hato'o istoria ba labarik sira iha país oin-oin ne ' ebé afetadu husi COVID-19. Komentáriu hosi labarik, inan-aman no kuidadór neʼe, uza atu halo revizaun no atualiza istória. Labarik liu 1,700, inan-aman, kuidadór no profesór sira husi mundu tomak lori tempu atu fahe ba ita oinsá sira sira lida ho pandemia COVID-19. Obrigadu barak ba labarik ho sira-nia inan aman, kuidadór no professor sira ne’ebé kompleta ona ita-nia levantamentu no influénsia istória ne’e. Ida ne’e istória ida dezenvolve husi labarik sira no ba labarik sira iha mundu tomak. IASC MHPSS RG ne’e rekoñese Helen Patuck ne’ebé hakerek ona istória skript no ilustra livriñu ne’e. ©IASC, 2020. Publikasaun ne’e públika tiha ona iha lisennsa Kriativa Atribuisaun Comuns-Fahe-Non Komérsiu hanesan 3.0 IGO license (CC BY-NC-SA 3.0 IGO; https://creativecommons.org/licenses/by-nc-sa/3.0/igo). Tuir lisensa ida-ne'e, imi bele reprodús, tradús, no adapta Servisu ida-ne'e ba propózitu sira naun-komersiál, fornese Servisu loloos hateten. Nota kona-ba halo tradusaun: tradusaun/adaptasaun la harii hosi, Komité Levantamentu Inter-Ajénsia (IASC). IASC ne'ebé mak la responsabiliza ba konteúdu ka akurasaun hosi tradusaun ne'e. Edisaun lian Inglés orijinál &quot;Ajénsia entre Komisaun Permanente. Haʼu-nia Eroi mak Ita-boot: Oinsá Labarik sira Bele Kombate COVID-19! Lisensa: CC BY-NC-SÁ 3.0 IGO tenke edisaun kesi no valór.

This Hiri Motu version for Papua New Guinea has been translated from the original story by Andrew Solien. Editorial review by Roseanne Sarea. Translation and review commissioned by Bilum Books

Ina Covid buka na heduru badaherea bona sapot eme abia All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision, bona Australian Government) eme gaukara hebou Global Book Alliance ida. Ina buka na The Asia Foundation ese eme torea idia edia ita itaiai ma dia ACR GCD Founding Partners eiava Global Book Alliance edia ita itaiai. Hahediba hereva badana ina buka enai be ini bamona, ina buka ena hereva hanai vaitani motu gado bona gado haidia edia hereva hanai na dia ACR GCD edia kerere, bona ACR GCD na asi edia hereve eina buka ena hereva hanai enai.

Brought to you by

Let's Read is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story My Hero Is You: How Kids Can Fight COVID-19!, Author/Illustrator: Helen Patuck. Published by Inter-Agency Standing Committee, https://interagencystandingcommittee.org/iasc-reference-group-mental-health-and-psychosocial-support-emergency-settings/my-hero-you © Inter-Agency Standing Committee. Released under CC BY-NC-SA 4.0.

This work is a modified version of the original story. © The Asia Foundation, 2020. Some rights reserved. Released under CC BY-NC-SA 4.0.

For full terms of use and attribution, http://creativecommons.org/licenses/by-nc-sa/4.0/

Contributing translators: Andrew Solien and Roseanne Sarea